ג'ושוע אלכסנדר

ג'ושוע ויליס אלכסנדר (באנגלית: Joshua Willis Alexander; 22 בינואר 1852 – 27 בפברואר 1936) היה פוליטיקאי אמריקני, חבר בית הנבחרים של ארצות הברית מטעם מדינת מיזורי ומזכיר המסחר של ארצות הברית תחת הנשיא וודרו וילסון.

ביוגרפיה 
אלכסנדר נולד בסינסינטי שבאוהיו ובשנת 1872 סיים לימודי משפטים באוניברסיטה הנוצרית שבמיזורי. כעורך דין עבד במשרד פרטי ובין השנים 1877–1881 היה בעל תפקיד מנהלתי במחוז דייוויס במיזורי. בשנת 1882 נבחר לנשיא ועד החינוך של העיר גלאטין, בראשו עמד עד 1901. במקביל, בשנים 1883–1887 שירת כחבר בית הנבחרים של מיזורי ובשנה האחרונה לכהונתו היה יו"ר הבית.

בשנים 1891–1892 היה ראש העיר גלאטין. לאחר מכן עבד בתפקיד בכיר בבית חולים ובשנת 1901 מונה למשרת שופט. בשנת 1907 נבחר מטעם המפלגה הדמוקרטית לבית הנבחרים של ארצות הברית, בו שירת משך שבע כהונות, עד מינויו בשנת 1919 למזכיר המסחר של ארצות הברית בממשל הנשיא וודרו וילסון. בתקופת כהונתו בבית הנבחרים עמד אלכסנדר בראש הוועדה לבטיחות ימית (1913 - 1914). כמזכיר המסחר כיהן עד סיום כהונתו של וילסון ב-1921. בשנת 1922 נבחר לציר בוועידה החוקתית של מיזורי.

קישורים חיצוניים

 
 

חברי המפלגה הדמוקרטית (ארצות הברית)
חברי בית הנבחרים של ארצות הברית ממיזורי
מזכירי המסחר של ארצות הברית
שופטי בתי המשפט של מדינת מיזורי
עורכי דין אמריקאים במאה ה-18
חברי הקבינט של ארצות הברית בממשל וודרו וילסון
חברי האספה הכללית של מיזורי
אמריקאים שנולדו ב-1852
אמריקאים שנפטרו ב-1936